ઉમરીનગર સોસાયટી, અતીક પાર્ક અને બિસ્મીલ્લા સોસાયટી સહિતના વિવિધ વિસ્તારોમાં વરસાદી પાણીના નિકાલના અભાવે વરસાદી પાણી ભરાતાં તેમજ કાદવ કિચ્ચડનું સામ્રાજ્ય સર્જાતા સ્થાનિક મહિલાઓએ શુક્રવારે રેલી કાઢી સૂત્રોચ્ચાર કરી પાલિકા તંત્ર વિરુદ્ધ છાજિયા લઇ વિરોધ પ્રદર્શન કરી મહિલાઓએ પોતાની સોસાયટીઓમાં પાકા આરસીસી રસ્તા, ડ્રેનેજ લાઇન અને સ્ટ્રોમ વોટર ડ્રેનેજ લાઇનની સુવિધા ઉપલબ્ધ કરાવવાની માગ કરી હતી.